पीएमसीएच में सुरक्षा के नाम पर खेल
पीएमसीएचमें सुरक्षा के नाम पर भी खेल चल रहा है। अस्पताल प्रबंधन सुरक्षा के मामले में सरकार के आदेश को भी नहीं मानता। यही कारण है कि पीएमसीएच तिहरे सुरक्षा चक्र से घिर गया है। अस्पताल की सुरक्षा में एक नहीं तीन-तीन एजेंसियां काम कर रही हैं। बावजूद अस्पताल की सुरक्षा राम भरोसे है। सुरक्षा में लगे गार्ड और अस्पताल प्रबंधन की क्रिया-कलाप संदिग्ध है। अस्पताल की सुरक्षा में जितने गार्ड रहने चाहिए उतने होते नहीं हैं। सुरक्षा से संबंधित अन्य कई अनियमितताएं भी चल रही हैं। फिलहाल अस्पताल में होमगार्ड के साथ जी अलर्ट आकांक्षा सिक्योरिटी सर्विसेस के गार्ड तैनात हैं।
अजब-गजबहै खेल
प्रधानसचिव, स्वास्थ्य विभाग झारखंड सरकार ने मई में राज्य के सभी मेडिकल कॉलेज, सदर अस्पताल अन्य स्वास्थ्य केंद्रों पर सुरक्षा में होम गार्ड जवान तैनात करने का आदेश दिया। इसके बाद पूर्व से सुरक्षा व्यवस्था संभाल रही आकांक्षा सिक्योरिटी के 50 गार्ड हटाकर 40 होमगार्ड जवानों की तैनाती की गई। 27 नवंबर से अस्पताल प्रबंधन ने आकांक्षा सिक्योरिटी एजेंसी को हटाने का आदेश दिया। इस एजेंसी को हटाकर प्रबंधन ने जी अलर्ट नामक एजेंसी को 40 गार्ड के साथ सुरक्षा की जिम्मेवारी दे दी। इधर, आकांक्षा सिक्योरिटी ने 2016 तक हुए एग्रीमेंट का हवाला देते हुए कोर्ट से स्टे प्राप्त कर लिया और अस्पताल की सुरक्षा में अपने गार्ड भी लगा दिए।
कन्नी काट गए अधीक्षक
इसमामले में जब पीएमसीएच अधीक्षक से पूछा गया तो उन्होंने बताया कि अस्पताल में होम गार्ड जी अलर्ट काम कर रही है। आकांक्षा सिक्योरिटी को कब का हटा दिया गया। अगला सवाल पूछने से पहले ही उन्होंने फोन काट दिया। इसके बाद लगातार कई बार पूरी घंटी बजने के बाद भी फोन नहीं उठाया। इस कारण उन्होंने इस संबंध में विशेष कुछ नहीं बता पाए।
सवाल
{अतिरिक्त सुरक्षा गार्ड को वेतन कैसे मिलेगा, कहां से आएगा फंड
{ आदेश की अनदेखी कर नई एजेंसी कैसे बहाल कर ली गई
{ सुरक्षा गार्ड की उपस्थिति पर प्रबंधन की सीधी नजर क्यों नहीं
{ हर माह एकमुश्त 10.5 लाख का भुगतान लेकिन अनुपस्थिति क्यों नहीं गिनी जाती
{ कम संख्या में गार्ड्स हैं तो भुगतान पूरा क्यों
{ बावजूद चोरी, हंगामा अन्य आपराधिक घटनाओं पर अंकुश क्यों नहीं
अस्पताल की सुरक्षा के लिए पूर्व से 80 गार्ड स्वीकृत हैं। अब जबकि तीन-तीन एजेंसी अस्पताल की सुरक्षा में हैं, मतलब कुल 120 गार्ड। 24 घंटे सुरक्षा के लिए गार्डों को तीन शिफ्ट में तैनात किए जाते हैं। एक एजेंसी का एक शिफ्ट में 13 गार्ड। तीन एजेंसी है तो एक शिफ्ट में कुल 39 गार्ड होने चाहिए। सोमवार को भास्कर की टीम ने अस्पताल में सुरक्षा गार्डों की गिनती की। पांच सौ बेड वाले अस्पताल में दिन के दो बजे से रात 10 बजे तक के शिफ्ट में 18 गार्ड मिले। इनमें अस्पताल के मेन गेट पर 2, एक्स-रे टेस्ट लैब के पास 2, ब्लड बैंक के पास 1, आईसीयू में 1 इमरजेंसी में 2 गार्ड (सभी जी अलर्ट के), मेन गेट पर 2, गायनी वार्ड में 2, इमरजेंसी में 3, सेंट्रलाइज इमरजेंसी में 3, जीएनएम हॉस्टल में 2 (महिला पुरुष होमगार्ड), आईसीयू एचडीयू में 2, मेन गेट पर 1 मुख्य सड़क पर 4 गार्ड आकांक्षा सिक्योरिटी के मिले।
होम गार्ड बाहर, निजी गार्ड अंदर
अस्पतालकी सुरक्षा में तैनात होमगार्ड जवानों की ड्यूटी अस्पताल की मुख्य सड़क इमरजेंसी में लगाई गई है। केवल महिला होमगार्ड गायनी वार्ड में तैनात हैं। वहीं मुख्य द्वार, ब्लड बैंक, एक्स-रे टेस्ट लैब सहित अन्य स्थानों पर निजी एजेंसी के गार्ड्स रखे गए हैं। सूत्र बताते हैं कि होम गार्ड की तैनाती के बाद दलालों को परेशानी हुई तो प्रबंधन ने उन्हें बाहर नजर रखने का आदेश दिया। जबकि अस्पताल के अपग्रेड फिमेल वार्ड, ऑर्थो, पेडियाट्रिक, कार्डियोलॉजी यूनिट, जीरियाट्रिक्स वार्ड में एक भी गार्ड नहीं मिले।
अटेंडेंस का तरीका है संदिग्ध
अस्पतालमें सुरक्षा एजेंसियों के गार्ड्स के अटेंडेंस बनाने का तरीका भी संदेह है। यहां अस्पताल प्रबंधन द्वारा भेदभाव स्पष्ट पता चलता है। होम गार्ड जवान सुपरवाइज के पास रखे रजिस्टर में अटेंडेंस बनाते हैं। हर रोज अस्पताल प्रबंधन रजिस्टर की जांच करते हैं। वहीं निजी एजेंसियों के रजिस्टर की कोई जांच नहीं होती। अटेंडेंस रजिस्टर मांगने पर सुपरवाइजर ने देने से इनकार कर दिया।
अस्पताल के वार्ड में एक भी सुरक्षा गार्ड नहीं।
अस्पताल में तैनात होमगार्ड जवानों का अटेंडेंस रजिस्टर।
सुपरवाइजर, जिसने अटेंडेंंस रजिस्टर दिखाने से कर दिया इनकार।
bho_Deva hin_Deva mai_Deva hin_Deva kas_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva